钦定古今图书集成/方舆汇编/职方典/第1480卷 > 楚雄府学校考 通志
## 钦定古今图书集成/方舆汇编/职方典/第1480卷 > 楚雄府学校考 通志

本府

楚雄府儒学　在府治东。明洪武十九年建。成化“六年，御史郭瑞、参政顾学迁于城东隅。弘治十六年，知府朱继祖建号舍，同知曾显建会讲亭。嘉靖六年，知府祝弘舒迁于府治东。十六年，知府李邦表建聚奎楼。万历九年，知府张廷臣、十五年，知府黄大年相继重修。十八年，兵巡道杨寅秋拓大其制。” 二十三年，知府杨秉越重修。其经籍、祭器、雅乐、兵燹无存。

皇清康熙六年，知府史光鉴修葺。十九年，地震崩倒。

康熙二十二年重修，知府牛奂倡捐鼎建。按《府志》：“大成殿五间，两庑各十六间，棂星门三间，名宦、乡贤祠各三间。康熙四十六年，知府卢询捐修。文明坊一座，在棂星门外。泮池石桥三座。五十四年，知府张嘉颖等捐资筑围墙，建桥门三座于泮池两岸，培植桃李。” 文昌祠在泮池左，魁星阁在泮池右。启圣祠在大殿后，尊经阁在启圣祠后，“万世宗师坊” 、“德配天地坊” 、“道贯古今坊” ，俱五十年知府梁文煖一概捐修。明伦堂五间，在学宫右。四十八年教授李镜捐修道义门三间，大门三间，东斋房十间今为府训导署。西斋房十间，今为府教授署。西斋房于二十四年教授段绎祖捐建。至四十八年教授李镜到任，因旧署无存，将西斋房一概重修，又捐建内廊房三间、外书房二间，另开一门，筑墙垣、培花木，暂为教授署云。

龙冈书院　在府西门外，明嘉靖间，知府祝弘舒建。

龙泉书院　在府治南。明嘉靖间，分巡佥事彭谨建。按《府志》：“在雁塔山下，久废无存。”

南峰书院　在府治南。明嘉靖间，巡按御史黄中建。

新建书院　按《府志》：“康熙四十六年，知府卢询于府城西学旧址捐俸起建明伦堂三间，左右书舍各五间，大门三楹，为诸生肄业之所。置田四分，坐落曲甸，岁收租谷五十八石为会课之资，委儒学教谕董其事。”

义学　二“一在本城大东门内。康熙二十九年，知府曾大昇捐米延师训课。一在学宫之前。康熙四十八年，知府卢询捐俸起建讲堂三间，左右书舍各三间，大门三间，置义田二分，坐落毋巴喇，收租谷三十一石，委府学教授训迪。” 楚雄县儒学　“旧在府学左，明弘治十七年，知县范璋建，隆庆中重修。泰昌中，知县曾应” 龙复迁西门外凤山之麓。明末沙贼焚毁。

皇清定鼎以来，不另立庙，同府庙祭祀。康熙二十六

年，教谕李载膺捐修聚奎楼按《府志》：“明伦堂在学宫左，仪门三间，大门三间，聚奎楼三间，在明伦堂后，今为教谕署。” 康熙五十年，教谕孙其茂重修。三十年，复设训导。知府曾大升新建大堂三间，二堂三间，左右厢房各二间，为训导署。俱在明伦堂左。

义学　三一在大西门内，一在东马房屯，一在常春庵。康熙二十九年，知县李梦兰、教谕李载膺捐俸延师训课。

外州县

定远县儒学　在县治东南。明嘉靖二十六年，知县沈和详请督学胡尧时建，知县谢表继成之。

皇清康熙十年，知县黄朝彦、田元恺、教谕徐炜麒修。

康熙二十二年，知县曹振邦修饰。又以庙地浅狭，市地建尊经阁。按《县志》：“大殿五间，两庑各七间，戟门、棂星门各三间，明伦堂三间，敬一亭三间，废进德、修业两斋各七间，废道义门，废儒学门三间，启圣祠三间。” 后二十四年，知县曹振邦重新大殿、两庑、名宦、乡贤。戟门、棂星门外建“德配天地、道贯古今” 二坊，前置照壁一座。四十一年，知县张彦绅重修，疏凿泮池，有未备者，悉增补之。

书院　明嘉靖丙辰，定远知县越民表捐修，久废。康熙三十五年，知县袁乃湔重建平房三间。义学　二：一在儒学右侧，一在天台寺。康熙二十年，知县王芝裕捐俸延师训课。

广通县儒学　在县治东。明嘉靖二十五年，知县吴习建，知县李第继修。万历中，署县事顺州知州吴思温开泮池，推官邓林复置石桥。后经流寇焚毁。

皇清康熙元年，知县杨象乾草创。三年，知县张京鍷。

增修，十一年知县耿弘启继修。二十二年知县胡顼重葺。按《县志》：“大成殿五间，两庑四间，戟门、棂星门、文明坊、泮池、青云桥、崇圣坊、育贤坊、敬一亭、聚奎楼、启圣祠，东名宦祠，西乡贤祠，明伦堂、东西斋房、省牲所、尊经阁俱全。” 康熙二十四年，训导全五伦同通学复建文昌阁。后知县杨振藻改修文昌阁为龙吟阁。五十四年，知县刘淑以正殿规模狭隘，并门坊祠庑日就倾圮，乃同教谕樊于升、训导黄廷嶲、典史关弘道及绅士捐资一概重修。

义学　：旧有社学，在县治左，今废。康熙三十六年，知县李铨于其址立义学，捐资延师训迪。五十年，知县龙文玉、五十四年，知县刘淑，相继延师讲学。

学田　旧租岁入米约三十石。兵火后荒莫能垦。岁纳粮一石七斗。岁入租除交粮捐赈贫生外，额存银七两二钱七分三釐，解提学道射圃　按《县志》在学宫右，倾圮日久，仅存其址。兴贤书院　在广通县射圃。

定边县儒学　旧未设。明成化八年，知县冯源广建社学于县治左。嘉靖三十七年，知县胡廷珍重修。丁亥年，乱兵焚毁，知县周希圣重建。壬辰，地震倾圮。

皇清康熙十年，知县吕崇简建正殿五间于旧治《春》

秋祭祀，继署事按察司经历汪牧建启圣祠、戟门。知县何锡爵建两庑、棂星门。三十四年，知县崔靖建明伦堂，署县事本府通判周蔚铸俎豆祭器。五十年，知县杨书重修，复置月台神道。开泮池，建名宦乡贤祠，规模乃备。创建自康熙十

《年始》三十二年，始悉遵典礼。

义学　二：一在城内，一在城外。康熙二十九年，知县何锡爵捐俸延师训课。

文龙书院　在县治左。明嘉靖间，知县越民表建。

南安州儒学　在州治东。明洪武二十七年建。成化间，知州蹇蕙增修。弘治间，知州谭仕荣再修。万历间，知州尹理凿泮池，知州李翘建尊经阁，知州林继志、雷镐继修。崇祯末，知州王学廉复修。后为兵毁。

皇清康熙二年，分巡佥事张道祥率绅士重修。八年

知州朱璋、学正李纳加修。十九年地震倾坏。二十一年知州唐之柏新建尊经阁、启圣祠、门垣墙壁。二十二年知州周爰访修葺。二十七年署事通判周蔚捐金铸造祭器。按《州志》：四十七年知州张伦至，捐俸重修文明坊。五十一年学正王孙澹、训导杜睆、吏目傅开世，率绅士公捐重修启圣祠、大成门、名宦祠，新建魁星阁。

义学　，在文昌宫。康熙二十九年，知州李续祖捐俸延师训课。

鸡和书院　：在州。康熙四十一年，知州陈元改立于行署内，延师训迪。

义学　在东门内。康熙二十八年，知州王国脉捐俸延师训课。后倾圮。

景贤书院　在州治西门外，知州苟诜生祠，今废。

山仙书院　：康熙四十九年，知州张伦至，捐资在州城内买民地，新建书楼五间，后讲堂三间，左右书室六间。又置田租二处。“一、新化乡，每年市斗谷三十石。一、四头村岁纳租银三十五两，延请学正王孙澹训课生童。”

𥔲嘉社学　按《南安州志》：“在旧县左，久废。康熙四十九年新建。”

镇南州儒学　在州治南。明永乐七年建。嘉靖四十四年，知州温元区改迁城东。隆庆二年，知州黄袍修葺。万历二十八年，知州周国庠迁建城南旧地。三十九年，署印楚雄府通判何居谷修。后经兵乱倾坏。

皇清康熙二年，知州彭程汉重建。七年，知州卞廷松

学正夏允中修。十九年地震倾圮。康熙二十二年，知州岑鹤重修，新建乡贤、名宦二祠。按《府志》，三十六年本府通判谢震署州事，捐俸制铜锡祭器。四十二年知州陈元重修。设两庑先贤、先儒神主。

黑井提举司儒学　在司治内。天启末年，署事同知吴思温详照各省盐司事例建。崇祯十三年，署事通判曾曰琥重修。今庙貌恢弘，俎豆如故。按《府志》：“在司治北锦绣坊。” 明万历四十五年，永宁府署井事韦宪文卜建。天启二年，署井事马良德请照各省盐司事例，详定考案，建学设官。巡抚都御史闵洪学入告，“设学” 正二员，例照《州制》。吴思温、曾曰琥相继重修，日久倾圮。

皇清康熙三十八年，井司沈懋价捐俸重建“南向”各

项，殿庑，规模俱备，悉遵典礼。己亥年儒学奉裁，其儒童拨入楚属各学。

龙江书院　在黑盐井。旧周围十六间，水灾倾圮。今井司沈懋价移至土主庙前楼，延师讲学。琅井提举司儒学　在司治东。天启末年，署事同知吴思温详请创建。崇祯年，署事推官陈荀产增修。

皇清康熙乙巳年，提举简高改建于司治之左，《规制》：

弘备癸丑年，提举来度增修。按《府志》：“提举简高建庙，正殿五间，两庑各六间，名宦、乡贤祠各三间，明伦堂三间，戟门、棂星门俱全。后提举来度重加增修，殿角墙垣复加修葺，又建启圣祠三间，其制始备。四十九年，提举沈鼐重修，建启圣祠。”

琅井义学　：旧未设立。康熙四十九年，提举沈鼐捐资延师训课。